เปลี่ยนสนามรบเป็นสนามการค้า
สองร้อยกว่าปีที่แล้ว ไทยกับพม่าอาจจะเป็นไม้เบื่อไม้เมา กระทบกระทั่งกันจนเกิดสงครามใหญ่กันหลายครั้ง
5 ม.ค. 2556

สองร้อยกว่าปีที่แล้ว ไทยกับพม่าอาจจะเป็นไม้เบื่อไม้เมา กระทบกระทั่งกันจนเกิดสงครามใหญ่กันหลายครั้ง 
โดบ...สปาย008
ใหญ่สุดครั้งหนึ่งก็คือ สงครามเก้าทัพ ที่พม่านำทัพใหญ่รุกมาตีกรุงรัตนโกสินทร์ในสมัย ร.1
จนธนาคารกสิกรไทยยกประเด็นเหตุการณ์ครั้งนั้นมาทำเป็นสารคดีและหนังสือประวัติศาสตร์ ศึกเก้าทัพ ขายดิบขายดีอยู่ในขณะนี้
ล่าสุดกสิกรไทยรวบรวมพลังไทยรุกกลับพม่าอีกครั้ง




 
แต่เป็นการรุกด้านธุรกิจเข้าไปลงทุนในพม่า โดยพานักธุรกิจไทยไปพบปะกับนักธุรกิจพม่าหลายครั้ง
และมีคนสนใจที่จะเข้าไปลงทุนในพม่ามาก จน “คุณปั้น” บัณฑูร ล่ำซำ ซีอีโอแบงก์ ต้องตัดสินใจสั่งให้เปิดสำนักงานผู้แทนกรุงย่างกุ้ง เพื่อเป็นฐานประสานธุรกิจไทยพม่าในระยะยาว 
เพื่อรักษาคอนเซปต์ฮวงจุ้ยเยี่ยม แบงก์กสิกรไทยก็จะเปิดสำนักงานตัวแทนในวันที่เลขมงคล 9 ม.ค.นี้
สำหรับนักธุรกิจที่ขนไปร่วมงาน ก็มีทั้งเจนสนามพม่ามานานแบบ เอสซีจี พีทีที และที่เริ่มสนใจตลาดเนื้อหอมแห่งนี้ เช่น 
คาราบาวแดง 
ไทยซัมมิท 
ไทยยูเนี่ยน โฟรเซ่น โปรดักส์
แบล็คแคนยอน รวมเบ็ดเสร็จแขกเหรื่อทั้งไทยพม่าร่วม 200 คน 
งานนี้แม้คุณปั้นไม่ได้ไปร่วม แต่ได้เบอร์สอง สมเกียรติ ศิริชาติไชย รองกรรมการผู้จัดการอาวุโส มาลุยเอง งานนี้ก็ต้องฉลุยแน่
และจะเป็นการเปลี่ยนสนามรบเป็นสนามการค้าอีกครั้ง แต่หัวหอกกลายเป็นภาคเอกชนไทยที่รอใครไม่ไหวแล้ว